જિલ્લા પંચાયત દ્વારા મંગળવારે યોજાયેલી સામાન્ય સભામાં જિલ્લા પંચાયતના પ્રમુખ, વિકાસ અધિકારી માટે નવું વાહન અને નાયબ જિલ્લા વિકાસ અધિકારીની ચેમ્બર માટે નવું એસી ખરીદવાની જોગવાઇ થનાર હતી. જો કે આ જોગવાઇ થઇ છે કે કેમ ? તે જાણી શકાયું નથી. પ્રજાના પૈસે તાગડધિન્ના કરવા માટે અધિકારીઓને નવી કાર વસાવવાના અભરખા જાગ્યા છે. પરંતુ વર્તમાન સમયમાં પ્રમુખ અને વિકાસ અધિકારીની જે કાર છે તે પણ ટીપટોપ કન્ડીશન્ડમાં છે ત્યારે પ્રજાના પૈસાનો વેડફાટ શા માટે ? તેવો પણ પ્રશ્ન ઉઠયો છે. જિલ્લા વિકાસ અધિકારીના મનસ્વી વર્તન અંગે કલેકટર સુધી રજૂઆત કરવામાં આવી છે.